section_heading: Životopis
paragraph_text: Godine 1998., al-Zawahiri formalno priključuje Egipatski Islamski Džihad al-Qaedi. Prema tvrdnjama bivšeg člana al-Qaeda, radio je za al-Qaedu od prvog dana i bio je viši član zapovjedničkog vijeća al-Qaede. Često je opisan kao i 'poručnik' Osame bin Ladena, iako ga bin Ladenov biograf opisuje kao "pravi mozak" al-Qaede. Državno tajništvo Sjedinjenih Američkih Država ponudilo je nagradu do 25 milijuna dolara za informaciju o al-Zawahirovoj lokaciji koja bi vodila do njegovog uhićenja.